kardosdrur/scandi-wiki huggingface dataset:
Bagua

De otte trigrammer hedder på kinesisk Ba gua 八卦 (tidligere skrevet Pa kua).
Trigrammernes oprindelse er ukendt, men blev med sikkerhed anvendt før Kinas Han dynasti.
De otte trigrammer, er otte figurer med tre linjer i hver, deraf navnet trigrammer. Hver linje kan opfattes som yin eller yang. Yang er en udelt linje, yin er en brudt linje. To trigrammer danner et såkaldt heksagram. Der er 64 mulige kombinationer af de otte trigrammer. Disse 64 heksagrammer udgør kernen i den ældste del af I Ching. Der er 4096 mulige kombinationer af de 64 heksagrammer. Kombinationerne af trigrammerne er således ikke uendelige, men udgør tilsammen en fuldendt helhed af kombinationer af yin og yang.
De otte trigrammer anvendes i både I Ching spådomskunst, Taoisme, Feng Shui, kampsport (navnlig Baguazhang og Tai Chi), Traditionel kinesisk medicin såvel som i kinesisk inspirerede udsmykninger og kunst.

De otte trigrammers navne.

 ☰ 乾 Qian – Himlen
 ☱ 兌 Dui – Søen
 ☲ 離 Li – Ild
 ☳ 震 Zhen – Torden
 ☴ 巽 Xun – Vind
 ☵ 坎 Kan – Vand
 ☶ 艮 Gen – Bjerget
 ☷ 坤 Kun – Jorden

Se også 
 I Ching
 De fire elementer

Kilder 
 Endymion Wilkinson: Chinese History; a Manual, Revised and Enlarged. Harvard University, Asia Center for the Harvard-Yenching Institute, 2000.
 Bent Nielsen: A Companion to Yi Jing Numerology and Cosmology. RoutledgeCurzon, London, 2003.

Østerlandsk filosofi
Quake II

Quake II er et computerspil i Quake-serien og efterfølgeren til Quake. I Quake II havde id Software helt droppet historien fra det første Quake. Man var nu en rummarineinfanterist, der kæmpede imod væsner kaldet "Stroggs". Man var den eneste overlevende fra styrtet af et rumskib, hvis besætning havde til opgave at dræbe Stroggenes leder og slukke deres planets forsvarssystem.

Quake 2 blev udgivet i 1997 af id Software, udviklet af et programmørteam med John Carmack i spidsen, det samme der forinden havde udgivet klassikeren Doom.

Eksterne henvisninger 
 

Computerspil fra 1997
2
First-person shooter
Amiga-spil
Linux-spil
Macintosh-spil
Nintendo 64-spil
PlayStation-spil
Windows-spil
Xbox 360-spil
Caspar Bartholin den ældre

Caspar Bartholin (født 12. februar 1585 i Malmø, død 13. juli 1629 i Sorø) var en dansk teolog og læge.

Han blev født i Malmø, hvor faderen, Bertel Jespersen, var præst (Bartholin er en latinisering af "Bertelsen"). Hans mor, Anne, var datter af Rasmus Pedersen Tinkel, provst over Vemmenhøj Herred i Skåne.

Han var bemærkelsesværdigt fremmelig: Som treårig kom han i latinskole og kunne læse, og som 13-årig skrev han græske og latinske taler og fremførte dem offentligt. Hans fysiske udvikling fulgte ikke med, og forældrene holdt ham nogle år yderligere i skole, så han først omkring 18-års alderen blev optaget på Københavns Universitet. Han studerede senere i Rostock og Wittenberg.

Han rejste herefter gennem Tyskland, Nederlandene, England, Frankrig og Italien. 

I 1612 blev han gift med Anne Fincke, ældste datter af professor Thomas Fincke. 

I 1613 blev han professor i medicin ved Københavns Universitet og havde denne stilling i 11 år, indtil han blev ramt af en alvorlig sygdom. Han svor, at han ville vie sig til teologien, hvis han kom sig, og levede op til sin ed ved at blive teologisk professor i København og kannik i Roskilde.

Han døde i 1629 i Sorø, og hans lig blev ført til København, hvor han blev begravet i Vor Frue Kirke. Han efterlod sig en datter og seks sønner, heriblandt Bertel, Thomas, Albert og Rasmus Bartholin. 

Hans værk Anatomicae Institutiones Corporis Humani (1611) var i mange år standardlærebogen i anatomi.

Fra 1616 bespiste han en dag om ugen 50 fattige skolebørn, og i sit testamente gav han 200 speciesdaler til fattige og 100 speciesdaler til Vor Frue Kirkes udbedring.

Eksterne henvisninger

Litteratur 
Morten Fink-Jensen: Fornuften under troens lydighed. Naturfilosofi, medicin og teologi i Danmark 1536-1636, Museum Tusculanums Forlag 2004.

Danskere i 1500-tallet
Danskere i 1600-tallet
Læger fra Danmark
Teologer fra Danmark
Rektorer ved Københavns Universitet
Caspar 01
Personer fra Malmø
Alumni fra Københavns Universitet
Vemmenhögs herred

Vemmenhögs herred (før 1658 ) var et herred beliggende i det daværende Malmøhus len.

I herredet ligger bl.a. Næsbyholm Slot.

Vemmenhøj herred omfattede følgende sogne:

Herreder i Skåne
Carsten Fredgaard

Carsten Fredgaard (født 20. maj 1976) er en tidligere professionel fodboldspiller fra Danmark.

Klubkarriere 
Han blev årets pokalfighter i 2006, da han med Randers FC slog Esbjerg fB 1-0 i pokalfinalen efter forlænget spilletid.

I 2016 blev han en del af amatørfodboldholdet FC Græsrødderne.

Landskampe 
A-Landskampe
 1 (0-0 mod Holland i 1999, blev indskiftet i 46. minut)

 U-21 Landskampe
 10 (2 sejre 1 uafgjort og 7 nederlag)

 U-19 Landskampe
 3 (2 sejre 0 uafgjorte og 1 nederlag)

Referencer

Eksterne henvisninger 
 
 Superligastatistik på danskfodbold.com

Fodboldspillere fra Danmark
Personer fra Blovstrød
Fodboldspillere fra Lyngby Boldklub
Fodboldspillere fra Sunderland A.F.C.
Fodboldspillere fra West Bromwich Albion F.C.
Fodboldspillere fra Bolton Wanderers F.C.
Fodboldspillere fra FC København
Fodboldspillere fra FC Nordsjælland
Fodboldspillere fra Randers FC
Fodboldspillere fra Akademisk Boldklub
Fodboldspillere fra Hellerup IK
Steve Harris

Steve Harris (født 12. marts 1956 i Leytonstone, London, England) er selvlært bassist. Som teenager stiftede Steve sammen med Dave Murray heavy metal-bandet Iron Maiden i 1975. De er de eneste to medlemmer der har optrådt på alle Iron Maidens albums. Harris anses af mange som den bedste bassist i verden. Han har datteren Lauren Harris.

Harris har en let genkendelig spillestil på bassen, "galloppen", som kan høres på adskillige Iron Maiden optagelser, fx "Run to the Hills" og "The Trooper". Ud over at være bandets bassist, sangskriver og backing vokal, har han produceret flere af deres albums, redigeret deres live videoer og i studieoptagelser betjent keyboards og synthesizers.

Den 24, september 2012 udgav Harris sit debut solo album, British Lion, som blev efterfulgt af The Burning i januar 2020.

Karriere 
Han spillede i et Band ved navn Smiler, indtil han var med til at danne Iron Maiden juledag 1975,. Bandets navn var inspireret af filmen The Man in the Iron Mask. Indtil Iron Maiden underskrev en kontrakt med EMI i 1979, arbejdede Harris med arkitektur, men måtte efter at være afskediget tage et job som gadefejer. 
 
Harris har gennem hele karrieren været Iron Maidens primære sangskriver og komponist.Han skriver typisk melodier, som fremhæver de gallopperende basfraseringer, især I starten af karrieren, fx I "The Trooper" og "Run to the Hills",.Han har også ladet sig inspirere af progressiv rock., ligesom han ifølge guitaristen Adrian Smith I højere grad foretrækker at arrangere numrene eller skrive sammen med de andre medlemmer frem for selv at skrive sange og melodier. Harris tekster spænder vidt fra mytologi og historie til inspiration fra bøger og film, der udtrykker hans interesser.

Harris nævnes som en af de vigtigste Heavy Metal bassister, men vil selv nok pege på Geddy Lee fra Rush som verdens bedste bassist, da Geddy har været en stor inspiration for ham – denne inspiration fremgår meget tydelig på Iron Maiden albummet The Final Frontier.

Noter

Eksterne henvisninger 

 
 

Rockmusikere fra England
Iron Maiden
Bassister fra Storbritannien
Alf Tolboe Jensen

Alf Tolboe Jensen (14. september 1918 i Aalborg – 29. december 1943 på Vestre Allés Kaserne i Aarhus) var aktiv i modstandsbevægelsen i Århus under Besættelsen og blev henrettet for sine aktiviteter.

Alf Jensen kom i boghandlerlære efter sin realeksamen i 1934 og herefter var han en periode beskæftiget som rejsefører. I 1939-1941 forettede han tjeneste ved 9. bataljon, hvor han blev udnævnt til kornet. Han blev knyttet til modstandsbevægelsen via Aage Andersen, der ledede den ene af to grupper i den århusianske sabotageorganisations 2. hovedafsnit og kendte Jensen fra sin tjenestetid.

Modstandsgruppen var aktiv inden for industri- og jernbanesabotagen, og Alf Jensen fungerede herudover som kurer og fordelte sprængstof til flere af de større jyske byer. Fra september 1943 kom Gestapo på sporet af 2. hovedafsnit og 13. oktober 1943 blev Alf Jensen arresteret på Vesterbros Torv i Århus. Han blev anbragt i Ting- og arresthuset i Vester Allé og sammen med tre kammerater dømt til døden 24. november. 29. december blev han henrettet i kasernegården på Vestre Allés Kaserne kl. 8 om morgenen. 

Efter befrielsen blev Alf Jensens lig fundet ved Husbjerg Klit ved Blåvand. Han blev bisat 24. maj 1945 på kirkegården ved Brabrand Kirke. Graven er forsynet med en monumental gravsten. På 60-årsdagen for Tolboe Jensens henrettelse arrangerede Aarhus Samvirkende Soldaterforeninger en mindehøjtidelighed på kirkegården med efterfølgende gudstjeneste.

Mindesmærker 

Udover den monumentale gravsten findes der to mindesmærker for Alf Tolboe Jensen.

I Brabrand Søpark findes et monument, der blev opført af en komite efter en indsamling og indviet 29. august 1946. Billedhuggeren Johan Galster (1910-1997) stod for udformningen og reliefferne på monumentet. På forsiden (mod nord) findes følgende tekst:

For
frihed og ret
Alf Jensen
14.9 1918 – 29.12 1943
Pr. 2006 mangler otte-tallet dog fra fødselsåret.

På bagsiden læses følgende:

9. april 1940
29. august 1943
5. maj 1945
Denne sten rejstes til
vidnesbyrd for sene
slægter om dansk
vilje til at ofre livet
for fædrelandet
da det var i nød

I parkanlæget ved Musikhuset Aarhus findes en mindeplade med inskriptionen:

Alf Tolboe Jensen
Født den 14.september 1918
Henrettet her på Vestre Allés Kaserne
Den 29. december 1943
Efter dødsdom ved tysk krigsret
Mindeplade nedlagt af frihedskampens veteraner

Eksterne henvisninger 
 
 Henrettelsen af Alf Tolboe Jensen
 Mindepladen ved Musikhuset Aarhus 

Danskere i 1900-tallet
Modstandsfolk fra Danmark
Henrettede i Danmark af den tyske besættelsesmagt under 2. verdenskrig
Personer henrettet ved skydning
Henrettede personer fra Danmark
Tage Lyneborg

Tage Lyneborg er navnet på flere personer:
 Tage Lyneborg (kapelmester) (1914-2004) – dansk kapelmester, pianist og violinist
 Tage Lyneborg (arkitekt) (1946-2020) – dansk arkitekt, og professor, søn af ovenstående
Kryolit

Kryolit er et mineral der tidligere blev brugt som flusmiddel i aluminiumfremstilling. 

Mineralet er forholdsvis sjældent forekommende. Den eneste væsentlige forekomst var ved Ivittuut i Arsukfjorden i det sydvestlige Grønland, hvor mineralet i mange år blev brudt og anvendt kommercielt af Kryolitfabrikken i Danmark. Minen er nu udtømt og lukket. I dag findes der mindre kryolitforekomster i Colorado i USA, i Canada og i Rusland.

Ligesom is er kryolit gennemsigtigt i vand. Bjergværksarbejdere, der kom til Grønland, brugte af og til kryolit som anker for skibene, og blev aldrig vant til, hvordan disse ankre forsvandt (blev usynlige) når de kom under vand. 

Kryolits kemiske betegnelse er natriumhexafluoroaluminat, og det har den kemiske formel Na3AlF6. Farven varier fra gennemsigtig over hvid, gullig til lilla og sort, men hvid er den hyppigst forekommende farve.

Mineraler
Tage Lyneborg (arkitekt)

Tage Lyneborg (født 18. februar 1946, død januar 2020) var professor ved Kunstakademiets Arkitektskole og arkitekt MAA.

Han var søn af kapelmester Tage Lyneborg og hustru Alice Kathrine Louise.

Han blev uddannet fra Kunstakademiets Arkitektskole i 1973 og vandt siden en række priser og legater, bl.a. 1. præmie i Realkredit Danmarks konkurrence om Fornyelse af typehuset, Træprisen og Eckersberg Medaljen.

Han var desuden medlem af Det Kongelige Akademi for de Skønne Kunster. 

Han blev i 1996 ridder af Dannebrogordenen.

Referencer

Eksterne henvisninger 
 Tage Lyneborgs tegnestue 
 Kunstindeks Danmark & Weilbachs kunstnerleksikon

Arkitekter fra Danmark
Riddere af Dannebrog
Ansatte ved Kunstakademiets Arkitektskole
Danskere i 1900-tallet
Danskere i 2000-tallet
Modtagere af Eckersberg Medaillen
Personer i Kraks Blå Bog (afdøde)
Medlemmer af Det Kongelige Akademi for de Skønne Kunster
Postmodernistiske arkitekter
Identitetsmatrix

I lineær algebra er identitetsmatricen (også kaldet enhedsmatrice) af størrelse n den n × n matrix, der har tallet 1 i alle diagonalindgange og tallet 0 uden for diagonalen. Den skrives In eller blot I, hvis størrelsen er underordnet eller trivielt kan bestemmes af konteksten.

Den vigtige egenskab ved  er, at
   og   
så længe disse matrixmultiplikationer er definerede. Specielt gælder, at identitetsmatricen er det neutrale element i ringen af alle n gange n-matricer, og den er identitetselementet i den generelle lineære gruppe, GL(n) af alle invertible n gange n-matricer. (Identitetsmatricen er tydeligvis selv invertibel, idet den er sin egen inverse.)

Når n gange n-matricer benyttes til at repræsentere lineære transformationer fra et n-dimensionalt vektorrum til sig selv, repræsenterer In identitetsfunktionen, uanset hvad basen måtte være.

Den ite søjle i identitetsmatricen er enhedsvektoren ei. Enhedsvektorerne er også identitetsmatricens egenvektorer; alle hørende til egenværdien 1, hvilket derfor er den eneste egenværdi og har algebraisk såvel som geometrisk multiplicitet n. Det følger, at determinanten af identitetsmatricen er 1, og at sporet er n.

Ved brug af notationen, der sommetider bruges til kortfattet at beskrive diagonalmatricer, kan identitetsmatricen skrives

Den kan også skrives ved hjælp af Kroneckers delta, idet

Matricer
Duke Nukem 3D

Duke Nukem 3D er et computerskydespil der er lavet af 3D Realms.
Man er i spillet helten Duke Nukem, der skal rede Jorden fra en hær af rumvæsner. På trods af navnet var der ikke særlig meget mere 3-D i spillet, end alle andre spil fra den tid. Men det var en stort spring siden Duke Nukem og Duke Nukem 2 som var 2-D platformspil.
Det, der gjorde spillet særligt, var den store mængde af easter egg og "One-liners", der var i spillet. Kvindeorganisationer rasede over spillet, da det udkom. Grunden var det store antal mere eller mindre nøgne kvinder i spillet. En anden grund var, at en af banerne foregår i en stripklub.

kilder 
 3D Realms hjemmeside 
 Duke4.net fanside

Eksterne henvisninger 
 

Computerspil fra 1996
First-person shooter
3D
DOS-spil
Linux-spil
Macintosh-spil
PlayStation-spil
Sega Mega Drive-spil
Sega Saturn-spil
Windows-spil
Paritetsbit

En paritetsbit er en kontrol-bit der i et vist omfang sikrer at binære tal er korrekt opfattede. En paritetsbit kan kun vise et ulige antal bitfejl. Hvis antallet af fejl er lige (f.eks. 2) opdages fejlene ikke.

Man taler om lige eller ulige paritet.

Ved lige paritet skal tværsummen af bitenes værdier inklusive paritetsbit, xor'et sammen, være et lige tal, og omvendt ved ulige.

For at opnå dette tilføjes en ekstra bit med den korrekt værdi.

Eksempel:

7 databit og 1 paritet 

Lige : 0101010 paritetsbit 1 = 01010101 
Ulige: 0101010 paritetsbit 0 = 01010100

Der findes systemer til udvidet paritetskontrol med flere paritetsbits, hvor hver paritetsbit refererer til grupper af bits inden for databitene. På denne måde kan en mulighed for korrektion opnås og en sikkerhed mod flere end én bitfejl.

Se også
Reed-Solomon-kode
CRC, CRC-16, CRC-32 (anvendes i ethernet, ip)
Forward error correction, FEC (anvendes i digital radio)

Fejldetektering og korrektion

fr:Somme de contrôle#Exemple : bit de parité
Opposition (flertydig)

Opposition har flere betydninger:

 Opposition (astronomi) – to himmellegemer, som står i modsat retning på himlen.
 Opposition (politik) – det parlamentariske modstykke til den siddende regering.
 Opposition (skak) – en stilling indtaget af de to konger i skakspil.
 Opposition (doktordisputas) – en opponents indlæg ved forsvaret af en doktordisputats.
Helene Strange

Helene Strange (født Lene Dorthea Pedersen den 26. september 1874 i Ovstrup, Eskilstrup Sogn på Midtfalster, død den 6. august 1943 i Nørre Alslev) var en dansk forfatter og folkemindesamler.

Liv 

Helene Strange voksede op på Falster. Hun tog navneforandring til Strange, hvilket blev tilføjet i kirkebogen i 1905. Hun var datter af gårdejer Anders Pedersen og Karen Cathrine Jensen Prier.

Hun samlede folkeminder og udgav et stort antal avis- og tidsskriftartikler om folkeminder, lokal- og kulturhistorie.

Karriere 
I flere år havde hun tillidsposter i Det Radikale Venstre, Lolland-Falsters Venstreblad og Lolland-Falsters lokalhistoriske Samfund. Hun anlagde i 1926 anlægget Nørre Vedby Møllebanke på Nordfalster med det formål at afholde friluftsmøder, dilettantteater osv. Møllebanken er i dag en mindepark for Strange.

I 1903 debuterede hun under pseudonymet En Bondepige med romanen Menneskelighed og Hellighed, men hun er særligt kendt for de store slægtsromaner Priergaardsslægten, 1922-23, Inger Prier, 1923-24, og ottebindsværket om Sværkeslægten, 1929-41. I romanerne spiller kulturhistorien, med skildringer af skikke, madlavning osv, en stor rolle.

Strange forblev ugift. Hun blev begravet på kirkegården ved Nørre Vedby Kirke den 10. august 1943.

Bøger 
 Oluf Ruder (1910)
 Skærlunde Kro (1912)
 Priergaardsslægten (1922-1923)
 Inger Prier (1923-1924)
 Jomfru Mossin (1925)
 Søren Sværke (1929)
 I Fædrenes Spor (1931)
 Slægtens Arv (1934)
 Rodbundne (1936)
 Under Familieloven (1938)
 Ad Pligtens Vej (1939)
 Tro i Liv og Død (1940)
 Den sidste Sværke (1941)

Referencer

Eksterne henvisninger 
 
 Helene Strange på Dansk Forfatterleksikon
 Helene Strange på Kvindebiografisk leksikon

Faglitterære forfattere fra Danmark
Personer fra Falster
Dansksprogede forfattere fra Danmark
IP

IP har flere betydninger:
 Intellektuelle rettigheder (eng. Intellectual Property, IP) − et begreb indenfor retsvidenskaben
 Internetprotokol (eng. Internet Protocol, IP) − en IP-adresse (Internet Protokol-adresse, eller mindre korrekt en IP)
 IP-adresse – IP; kort for IP-adresse

Ingeniørvidenskab 
 IP-koden – International Protection-kode, et klassificeringssystem til elektrisk udstyr
Kate Mundt

Kate Helene Mundt (født 9. januar 1930 i Særslev, død 5. maj 2004) var en dansk skuespiller og lydbogsindlæser.

Hun blev uddannet på Privatteatrenes Elevskole på Det ny Teater 1949-1952. Efterfølgende blev hun benyttet meget gennem årene i musicals, operetter, revyer og cabareter. Hun indspillede også en række spillefilm, ofte i småroller. Efter en række film i 1950'erne medvirkede hun ikke på det hvide lærred i over ti år, hvorpå hun havde roller i flere sengekantfilm og stjernetegnsfilm. Fra slutningen af 1970'erne trak hun sig stort set tilbage som skuespiller og medvirkede kun i enkelte revyer. Da hendes helbred blev dårligt, stoppede hun helt karrieren i begyndelsen af 1990'erne.

Hun var i 10 år gift med skuespilleren og entertaineren Preben Uglebjerg, og senere var hun gift med redaktør Hans Mogensen. Kate Mundt var oprindelig begravet på Assistens Kirkegård, på Nørrebro i København, men gravstedet er siden flyttet til Hørsholm Kirkegård.

Film i uddrag 

 Unge piger forsvinder i København – 1951
 Sønnen – 1953
 Kongeligt besøg – 1954
 Der kom en dag – 1955
 Rend mig i revolutionen – 1970
 Tandlæge på sengekanten – 1971
 I Tyrens tegn – 1974
 Agent 69 Jensen i Skyttens tegn – 1978

Lydbøger i uddrag 

 A.A. Milne: Peter Plys (1984)
 A.A. Milne: Peter Plys og hans venner (1984)
 Frances Hodgson Burnett: Den hemmelige have (1986)
 J.M. Barrie: Peter Pan og Wendy (1986)
 Christine Nöstlinger: Mandag er anderledes'' (1987)

Eksterne henvisninger 
 
 

Skuespillere fra Danmark
Lone Lindorff

Lone Lindorff (født 23. juli 1937 i København) er en dansk skuespillerinde og billedkunstner.

Uddannet som skuespiller i England i 1959.

Op gennem 1960'erne og 1970'erne var hun tilknyttet en række teatre.

Hun har også medvirket i en hel del spillefilm, og for sin rolle i Man sku' være noget ved musikken fra 1972 modtog hun en Bodil.

Hun har også haft tid til at skrive filmmanuskripter og børnebøger og har i de senere år helliget sig billedkunsten og foredragsvirksomheden.

Hun er datter af skuespillerinden Bodil Lindorff.

Udvalgt filmografi 
 Komtessen – 1961
 Støv for alle pengene – 1963
 Utro – 1966
 Den forsvundne fuldmægtig – 1971
 Man sku' være noget ved musikken – 1972
 Kun sandheden – 1975
 Zappa – 1983
 Idioterne – 1998
 Et rigtigt menneske – 2001

Eksterne henvisninger 
 

Personer fra København
Skuespillere fra Danmark
Bodilprisen for bedste kvindelige birolle
August F. Schmidt

August Frederik Schmidt (født 4. august 1899 i Gesten, død 17. juli 1965 i Aarhus) var en dansk folkemindeforsker og lokalhistorisk forfatter.

I perioden 1921-26 var Schmidt faglig assistent ved Dansk Folkemindesamling. Hans første bog var Danmarks helligkilder fra 1926 og siden blev det til talrige artikler og bøger helt frem til hans død, ofte udgivet på eget forlag.

I størstedelen af sit voksne liv boede forfatteren i Brabrand-Årslev i Østjylland, og hans vigtigste værk er formentlig netop seks bind om disses historie udgivet over en periode midt i 1900-tallet suppleret med et sammenfattende bind udgivet af Brabrand-Årslev Kommune i 1962.

Ligeledes beskrev han nabosogne som Åby, Viby, Lyngby og Borum grundigt i bøger og artikler.

Ufuldstændig bibliografi over bøger i forfatterskabet 
 Brørup Sogns Historie, Brørup 1949
 Sydøstjyllands historikere, Ribe:Dansk Hjemstavns Forlag , 1950
 Leksikon over Iandsbyens Gilder: Festskikke og Fester på Landet, København:Rosenkilde og Bagger 1950
 Fra Als: spredte studier, Sønderborg 1951
 Hegn og Markfred, Brabrand:Eget forlag 1953
 Aarhusegnens Landsbyliv, Århus 1953
 Fra folketroens og sagnenes verden, 1954
 Gjesten sogns historie, Kolding:Gjesten Kommune 1955
 fra Folkemindeforskningens Overdrev, Brabrand:Eget forlag 1956
 Fra Koldingegnen, I-IV, Brabrand:Eget forlag 1956-1965
 Fra Hoveriets Dage, Brabrand:Eget forlag 1957
 Danmarks Byremser (Danmarks Folkeminder, Nr. 67), København:Munksgaard 1957
 Fra Mors, I-III, Brabrand:Eget forlag 1957-1964
 Memoirer og Breve, Brabrand:Eget forlag 1960
 Fra Aarhusegnens gamle Landsbyer : Sagn, Tro og Digtning, Brabrand:Eget forlag 1960
 Brabrand og Aarslev Sognes Historie, Brabrand:Brabrand-Aarslev Kommune 1962
 Mærkedage og Vejrregler : En folkloristisk Undersøgelse, Brabrand:Eget forlag 1964
 Stedlige Mundheld og Talemaader, Brabrand:Eget forlag 1964
 Fra Djurslands gamle Landsbyer : Folkeliv og Folkeskikke (Danmarks Folkeminder, Nr. 75), 
 Landsbysmeden. Et Stykke Bondehistorie (Thomas Nielsens Boghandel, Ryslinge 1931),
København:Munksgaard 1964
 Fra den gamle Landsby – til den ny, Brabrand:Eget forlag 1965
 Bondearbejder og husdyr, Brabrand 1966:Eget forlag

Litteratur 
 Bengt Holbek: August F. Schmidt : bibliografi : udgivet i anledning af forfatterens 60-års dag den 4. august 1959, København 1959

Eksterne henvisninger 
 litteraturpriser.dk
 

Faglitterære forfattere fra Danmark
Danskere i 1900-tallet
Dansksprogede forfattere fra Danmark
Death rock

Death rock eller Deathrock er en musikalsk genre, der kombinerer elementer fra den generelle punk-musik med lydelementer typisk brugt i gyserfilm. På trods af de beslægtede navne er death rock meget anderledes end den mere velkendte death metal, der er en subgenre indenfor heavy metal.

Death rock indeholder generelt en musikstruktur, der minder om punk eller post-punk, med få akkorder, guitarer med ekko og en meget tydelig bas. Hertil er tilføjet "lydeffekter" spillet på guitar eller keyboard, der meget gerne må adskille sig fra øvrig kendt musik. Teksterne er typisk indadvendte og handler om isolation, angst, tab (psykologi), død og så videre. For at fremhæve teksternes karakter er de fleste forsangere indenfor death rock karismatiske eller i besiddelse af en stemme, der adskiller sig fra mainstream-musikken.

Death rock har været brugt siden 1950'erne om en genre, hvor teksterne omhandlede dødsfald på nære personer, og blev senere mere generelt anvendt om den del af 1980'ernes punk, der var fokuseret på at fremmane skræmmende mentale billeder. 

Deathrock blev tidligere brugt som synonym med gothic rock, indtil begrebet death rock nærmest forsvandt fra den musikalske scene. 

Musikalsk er death rock nært beslægtet med horror punk, selvom lydbilledet i horror punk er hurtigere og højere. Death rocken er også mere alvorlig og mere melankolsk/romantisk end horror punken.

Punk
Rockgenrer